Пътешествие на духовната радост – или какво е да си домакин? - ДЯКОНИЯ И МИСИЯ\nПътешествие на духовната радост – или какво е да си домакин?\nВ началото на месец юли група поклонници от Велико Търново, Горна Оряховица, Габрово и Севлиево, посетихме Сливенска епархия в двудневно поклонническо пътуване, организирано от фондация „Дякония и мисия“. Нашето пътуване споделиха и шест човека от Дома за стари хора „Венета Ботева“ във Велико Търново. Публикуваме разказа от първо лице на Ани Вълева – доброволец към Фондацията и наш водач в историята и светините на град Сливен.\nКазвам се Ани Вълева, възпитаник съм на Православния богословски факултет при ВТУ „Св. св. Кирил и Методий“ и съм доброволец към фондация „Дякония и мисия“. Бях участник във вълнуващото поклонническото пътуване до Солун и Суроти (7-9 юни 2019 г.) и съм от енорията на храм „Св, Цар Борис Михаил-Покръстител“ в гр. Сливен, с педстоятел отец Йоан Петров. През годините отец Йоан успя да развие широка енорийска дейност, която привлича много млади хора в Църквата. С моите приятели от Велико Търново предположихме, че срещата с този всеотдаен свещенослужител ще е интересна и ценна за поклонниците, ще споделим енорийски опит, ще имат възможност да посетят манастири, прославени с благодат и чудеса!\nИ така преди два месеца фондация „Дякония и мисия“ реши да направи двудневно поклонническо пътуване в Сливенска епархия – до Сливен и Поморие. В Сливенска епархия има много манастири и светини, които и до ден днешен нашепват благо историята си и носят утеха и надежда на мнозина. Желанието ни беше да се опитаме и ние да дарим радост на хората, запознавайки ги с някои интересни места, да се запознаем и да споделим за живота си в енориите. Маршрутът вече беше подготвен, включвайки град Сливен, храм „Св. Цар Борис-Михаил Покръстител“, античната крепост Туида, Чинтуловския манастир „Св. пророк Илия“, манастира „Рождество Богородично“ край с. Кабиле, град Поморие и манастира ,,Св. вмчк Георги”. За гостуването на групата поклонници в Сливен беше избрана датата 6 юли 2019 г. Като доброволец към фондацията и част от енорията на храма „Св. цар Борис-Михаил“ станах съпричастна към това пътуване още в неговата подготовка. И ако пътуването е радост за поклонниците, то е още по-голяма радост за домакините и за това искам да разкажа…\nДългоочакваният ден дойде и радостта от предстоящата среща започна да се усеща още с първите лъчи на слънцето. Нямах търпение да посрещна поклонниците, за да им покажа и разкажа историята на родния ми град, да ги поканя в храма, да ги отведа до манастирите. За мен всичко това беше вълнуващо и важно, защото се сбъдваше една ,,наша мечта”. Утринното слънце ми се усмихва през храмовите прозорци, осветлявайки стенописите, от които струи красота и изпълва сърцето ми със светлина. Усмихвам се и благодаря! С Димитринка, клисарката в нашия храм, сме в трескава подготовка, за посрещането на нашите гости. И ето! Пред храма спря автобусът, дворът се изпълни с хора и под аромата на трендафилите се усети щастието. Посрещнах 24 усмихнати поклонници, които очакваха да споделим заедно радостта си! След кратка почивка с кафе, чай и сладки, за подкрепа след изминатия път, в двора на храма започнах разказа си за историята на Сливен. Запознах ги с един от интересните факти за моя град, че по време на Второто българско царство Сливен се явявал голям духовен център. В околностите му тогава били построени 24 манастира, които оформяли голям християнски комплекс, известен като „Сливенската малка Света гора”. Посочвах прекрасните възвишения, които са прегърнали Сливен и местата на манастирите, някога сгушили се в боровите им гори. Самият св. Теодосий Търновски е живял в един от манастирите на ,,Малката Света гора”. Обясних им, че се намираме близо до къщата на един много обичан национален герой от Сливен – Хаджи Димитър, за първата фабрика на Балканския полуостров, построена от Добри Желязков, за известния поет, учител и композитор Добри Чинтулов. След това се отправихме към храма, където отец Йоан посрещна поклонниците. Срещата наистина бе вълнуваща! И това се усещаше в словото на предстоятеля, което ни укрепи и обнадежди. Отец Йоан разказа историята на малкия ни, но благолепен храм, за създаването на енорията и нашата дейност. Последва молебен за всички присъстващи, много усмивки, снимки с отец Йоан и раздяла с този прекрасен оазис – храм „Св. цар Борис-Михаил“.\nГрадските улици ни погълнаха в своя забързан поток, но ние сякаш не обърнахме внимание на това. Усещаше се приповдигнато настроение и бодрост. Всички бяха очаровани от зелените красиви възвишения на Сливен, но най-много нашите гости се впечатлиха от 33-метровия внушителен кръст, възвисил се западно от града на връх Бармука.\nПристигнахме пред късноантичната и средновековна крепост Туида, която се намира в северозиточната част на Сливен. Там бяхме топло посрещнати от екскурзоводите, които бяха облечени в средновековни костюми. По този начин те успяха да ни потопят в миналото на Туида с беседа и похвати на ,,живата история”. Основният разказ на екскурзовода се състоя на важно за нас място – уникалният шестконхален баптистериум, който е част от култов комплекс, състоящ се от трикорабна едноапсидна базилика и няма аналог в цялото Източно Средиземноморие. Всички слушаха и гледаха с интерес. В беседата се включи и д-р Стефка Кънчева – организатор на пътуването и директор на Фондацията, обяснявайки нуждата от такива големи баптистерии и значението на самото тайнство Кръщение. Ние се намирахме във вътрешността на самата кръщелня, а срещу нас – входа на базиликата.\nЛично за мен този момент беше много вълнуващ, защото пред очите ми всичко оживя: тези, които чакат за светото си Кръщение от едната страна на стъпалата на баптистериума, и другите, които са потопени във водите на баптистериума, вече кръстени, излизат от другата страна по стъпалата и всички са облечени в бяло, а денят е Пасха – Празникът на Празниците! След това всички се отправят към базиликата за своята първа Литургия. Всички ние стояхме в баптистериума с форма на цвете, там където преди стотици години хиляди в Христа се кръстиха и в Христа се облякоха! След прекрасната, въздействаща беседа, се запознахме с бита, културата, занаятите и военното дело на обитателите на крепостта. Стреляхме с лък, обличахме средновековен костюми, докоснахме се до почти забравени занаяти и игри. Радостта растеше, но трябваше да потегляме към следващата точка от програмата на пътуването – Чинтуловския манстир. След кратка почивка в града под Сините камъни се отправихме към „българския Иерусалим“ – така сливналии наричат манастира „Св. пророк Илия” край близкото село Чинтулово. Светата обител не е от известните в България, но пък е надежда за хиляди болни хора, заради чудесата, които се случват там непрестанно. Манастирът се намира само на 10 км от града, сред вековна борова гора. По време на пътуването ни към светата обител, упътвайки шофьора, си спомнях за моето детство прекарано в близост до манастира. И до днес изпитвам силна привързаност към това място, което ме скрива от всички светски грижи. Исках да споделя отново с всички поклонници тази моя радост! С широко отворени порти ни посрещна манастирът и неговият ефимерий отец Мариян. Китната му градина веднага привлече погледите на гостите ни. Саксии с мушкато бяха накацали навсякъде и приветливо поздравяваха посетителите. Достолепни борове се накланяха да чуят историята на манастира, разказана от отец Мариян, а след това вятъра я отнасяше надалеч, за да разберат и други за двамата братя мъченици, божии угодници, на чийто гроб се случвали и до ден днешен се случват чудеса за Слава Божия. Всички се събрахме в гробницата, а отец Мариян пламенно започна да разказва преданието за мъченическата смърт на двамата братя Димитър и Илия, които живели по време на турското робство и заплатили с живота си за вярата си в Бога. Житието на двамата братя е изографисано подробно в храма, където се намира и гроба им. Пазят се и записани свидетелства за чудесата. Някой от групата пожела отец Мариян да прочете няколко. Забелязах, че всички благоговейно стояха пред чудотворния гроб и слушаха разказа на свещеника. Вярвам, че в този момент храмът се изпълни с молитви, радост и благодат!\nНа нашите гости много им хареса Чинтуловски манастир, приличаха на малки деца – възхитени и впечатлени! Всички с радост заявиха, че отново искат да посетят манастира! Бях щастлива, че и тук успях да споделя духовната си радост с поклонниците, но се прокрадваше и тъга, защото наближаваше раздялата ми с тях. Вече се бяхме отправили към последната спирка от моят маршрут с поклониците – манастира „Рождество Богородично“ край с. Кабиле. Замислих се докато пътувахме към Кабиле за подаръците от Бога, които получихме, и в ушите ми звучи: „Ти Си Бог, Който прави чудеса” (Пс. 76:15). За мен всички днес бяха моето чудо, всяка топла дума казана към тях, усмивките им, приятелското им отношение към мен, времето ни заедно и споделената духовна радост. Д-р Кънчева разказа в автобуса кратка история за манастира и за древния тракийски град Кабиле. Спирка манастир „Рождество Богородично“, късче от Рая! Девическият манастир „Рождество Богородично” се явява духовен светилник, нескончаем източник на духовна подкрепа, утеха и изцеления от Пресвета Богородица и аязмото!\nДойде моментът на раздяла, а бях ги побрала всички в сърцето си. Имах вече много приятели и исках да разговарям постоянно с тях. Преди да се разделим се качих в автобуса и им благодарих за всичко! Пожелахме си да се видим отново, за да се отправим към поредното пътуване заедно, към себе си и към Бога и отново да го наречем пътешествие на ,,духовната радост”.\nАвтор: Ани Вълева\nКАКВО НАПРАВИХМЕ ПРЕЗ 2020?\nОнлайн благотворителен базар „От сърце – за протегнати ръце“ (хоби с кауза)\nДвудневен онлайн семинар за учители в неделни и църковни училища\nИзлезе от печат благотворителният календар „Пътуване в радостта“ 2021\nНека заедно да създадем нашия благотворителен календар за 2021 г.!


Сарми от кисело зеле с праз, нахут и ориз ...\nЗимата малко по-малко затяга своята ледена прегръдка. И ароматите на зимните ястия отново завладяват къщите.\n1 средна глава кисело зеле, от която ще се използват само по-големите листа, подходящи за сарми\n1 ч.л. черен пипер - прясно смлян\n1 с.л.червен пипер на прах\n1/2 ч.л. чили по желание\n600 мл вода + 200 мл за печенето\nПразът и морковите се нарязват на ситно. В средно голяма тенджерка или тиган с дебело или незалепващо дъно се слага олиото. Когато се загрее, се слагат нарязаните праз и моркови. Бърка се докато се задуши.\nДобавя се оризът. Сместа се разбърква няколко пъти. Поръсва се червеният пипер, чилито, черният пипер. Отново всичко се обърква. Добавя се и свареният нахут. Сипва се водата и се оставя да къкри на тих огън под капак. След около 10-15 минути се изключва и се оставя на котлона, докато цялата течност се поеме от зърната.\nДобавят се сушените мащерка и риган. Една част от свежата мащерка също - само листата. Останалите клончета се запазват за декориране на порциите. Разбърква се и докато сместа се охлади леко, се подготвят листата за сармите.\nЗа правилна форма и лесно сгъване на еднакви сарми, големите листа се нарязват на приблизително еднакви по големина триъгълници или подобни на триъгълници форми. Сгъването на сармите е подобно на това при кифличките. Плънката се поставя в широката част на листа - около 1 с.л. По-долу може да видите последователността на прегъването.\nГотовите сарми се нареждат в тенджера, тава или глинен гювеч. За всеки случай на дъното на съда се постилат няколко листа от зелката. Отгоре също се покриват, особено ако изберете да сложите директно във фурната. Тези листи ще запазят сармите от прегаряне. Когато сармите са в пълна готовност, може да махнете предпазните листи и да оставите за няколко минути да се запекат апетитно.


Телекинеза - същност, техники и усвояване | Sanovnik.bg\n»Телекинеза - същност, техники и усвояване\nАко трябва да дефинираме понятието телекинеза, то ще бъде следното: способността да се въздейства върху предмети, като се преместват, променя се формата им или се разрушават само със силата на мисълта, представлява телекинезата. Тъй като при нея се въздейства от разстояние по неясен за науката начин, тя принадлежи към паранормалните явления. Телекинезата е дял от психокинезата, която също е паранормална способност, неизяснена от съвременната наука.\nМеханизми за въздействие върху предмет, така че той да бъде преместван със силата на ума\nОбяснението е, че телекинезата представлява взаимна връзка и въздействие между две енергии - тази на човека, който въздейства на предмети от разстояние, и енергията на предмета, върху който се упражнява въздействие. Това означава, че всеки човек би могъл да владее телекинеза, ако областта от мозъка му, която е в състояние да трансформира и насочва енергия в желаната посока, е добре развита.\nМного хора не вярват в телекинезата поради факта, че науката все още не е успяла да измери енергията, която умът и тялото ни усещат. Затова и се смята, че те просто не съществуват и става въпрос за илюзия.\nИма обаче енергии, за които науката знае, но все още няма подходящата апаратура или възможност да бъдат измерени и доказани. И макар познанието да се развива непрекъснато, все още не сме стигнали това ниво на развитие, при което всеки човек да владее и използва всички съществуващи енергии. Това не означава, че в бъдеще човекът няма да може да се самотелепортира, където пожелае, и че хората няма да могат да общуват чрез силата на ума, тоест използвайки телепатията във всекидневието си.\nДнес това са фантастични идеи, които изглеждат безумни, но ако се замислим, съвременните достижения във всички области, които ползваме всеки ден, са изглеждали преди векове също толкова безумни на предците ни.\nМоже ли да се обучава човек на телекинеза?\nСпоред някои мисловни школи способността за телекинеза е вродена у човека, но тъй като дълго не е практикувана и развивана, тя е замряла напълно и човекът е „забравил”, за това си умение. Просто трябва да си спомни Как, като опитва да приведе ума си в състояние, което да резонира на това на обекта, върху който иска да въздейства.\nДруги мисловни школи твърдят, че човекът непрекъснато развива своите способности и постепенно ще усвои и тази - да владее и използва телекинезата. Като пример в подкрепа на тази теория те дават отделни хора, които вече са успели да овладеят телекинеза, те са първите, пионерите, които проправят пътя на останалите.


Намериха труп на пътя Бургас - Елхово - Crime.bg\nНачало Криминални Намериха труп на пътя Бургас – Елхово\nНамериха труп на пътя Бургас – Елхово\nТази сутрин шофьор на камион се натъкнал на находка, която не би зарадвала никого и дори много биха изпаднали в шок.\nТази сутрин шофьор на камион се натъкнал на находка, която не би зарадвала никого и дори много биха изпаднали в шок. Мъжът карал с бавна скорост по главния път от Бургас към Елхово рано тази сутрин, съобщава „Флагман.бг”.\nПричина да се движи бавно е да се радва на хубавия изгрев, но всичко било помрачено за кратко. Той се движил между Средец и Болярово, когато на три километра след разклона за село Факия видял човешки крак. Кракът бил почти в бялата лента, очертаваща пътното платно.\nШофьорът веднага спрял да огледа и в канавката видял тяло на мъж и повикал помощ, като подал сигнал на 112. На мястото е пристигнала оперативно-следствена група и е извършила оглед на трупа. От полицията съобщават, че трупът е на мъж на възраст около 30 години, с пуловер и дънки, къса черна коса. Липсват документи за самоличност.\nНазадШофьорът-убиец в Панагюрище убил 6-годишния Петьо с 12 акта за една година\nНапред40% от тинейджърите са неграмотни


С уникален метод израелски лекар спасява страдащи и от най-тежки форми на разширени вени - 24chasa.bg\nС уникален метод израелски лекар спасява страдащи и от най-тежки форми на разширени вени\nД-р Яир Галили е специалист по съдова и обща хирургия. Работи в медицинския институт Мор в Тел Авив като съдов лекар и специалист по метода „Склеротерапия под ултразвуков контрол“. Над 1500 български пациенти вече са се възползвали отнеговите умения и от уникалните предимства на метода, който дава над 95% успеваемост, не изисква упойка и болнично възстановяване и не дава рецидиви.\nДо преди 15 години общоприетото лечение на разширени вени на краката беше посредством оперативна намеса, при която се изважда болната вена заедно с нейните разклонения. Повечето такива операции водят до облекчение за ограничен период и разширените вени отново се появяват.\nПри метода, прилаган от д-р Галили – Склеротерапия под ултразвуков контрол, се инжектира определена за конкретния случай доза полидоканол под формата на пяна, което предизвиква склерозиране на вената. Веднъж влязло в контакт със стените на кръвоносните съдове, веществото предизвиква мигновена реакция на стесняване. Процесът води до прилепване на стените на вената и абсорбиране на веществото от тялото.\nРезултатът от лечението, което най-често приключва с една манипулация, е уникален. Дори изключително тежки форми на заболяването, придружени от язви, отворени рани и силно намалена двигателна активност, се оказват напълно лечими с революционния метод.\nЛекарят практикува метода повече от 15 години и досега е извършил над 30 000 процедури. Комбинацията от изключително висока успеваемост- над 95% и пълно удобство и безболезненост за пациентите правят метода в ръцете на опитен специалист наистина да изглежда чудодеен. Засегнати са и мъже и жени – около 40% от населението, има генетична предразположеност, повлияни са силно и професии, при които дълго се стои на крак. Сред тях е и актьорската.\nЗа пациенти със съдови заболявания актьорът от „Малък градски театър зад канала” Петър Калчев споделя следното:\n„За д-р Галили и за неговия метод научих от Христо Мутафчиев, той пък чул от приятели и понеже знаеше за проблема ми - играем доста време заедно, ми го препоръча горещо. Точно в този момент на самия д-р Галили му предстоеше участие в предаване по БиТиВи и аз се „уредих“ на живо, в ефир да го разпитам, заедно с водещите.\nВпечатленията ми потвърдиха вече чутото от колегата, само не знаех, че тази болест може да доведе до толкова тежки поражения, инвалидизация и невероятни страдания. При мен заболяването е и генетично обусловено и професионално. Дългите репетиции най-често протичат със стоене на крака по 4 часа всеки ден. Убеден съм, че и други професии са изложени на този риск.\nЗа жалост, преди появата на д-р Галили опитите ми да получа облекчение на болките и тежестта не бяха успешни, предписваха ми кремове, които не помагаха, а при прегледите, на които съм ходил не се използваше никаква апаратура. Казваха ми, че не се нуждая от по-сериозна интервенция. А аз имах болки и тежест в краката след всеки тежък работен ден. А и гледката от изпъкналостите не се връзва особено с професията ми.При самата интервенция не усетих нищо друго освен едно леко боцкане – като при взимането на кръв, след това ставаш и се обличаш и ти казват след 3 месеца да дойдеш на контролен преглед. Т.е. спестява се стресът и болката на пациентите. А при моята професия друга интервенция, свързана с възстановяване и, не дай Боже, рецидиви е доста рискова и би ме свалила от сцената за дълго. А аз в деня след манипулацията имах спектакъл с главна роля и той мина напълно безпроблемно.Горещо препоръчвам на всички нуждаещи се или дори със съвсем леки оплаквания да посетят този лекар. Видях с очите си до какви последици води нелекуването на венозните заболявания.\nЗа допълнителна информация и записвания за 16, 17,18 и 19 юли може да позвъните в МЦ „Епика“, тел. 02 820 38 55, 0879851557, 0879853557, dr-galili-bg.com. В клиниката има възможност за преглед с високоспециализиран доплеров апарат и разяснения от български специалист по венозни заболявания преди записване при д-р Галили.\nМЦ Епика е насочен предимно към предлагане на най-новите изобретения и постижения на израелската наука и медицина. Уникалният медицински апарат Белаконтур /bellacontour-bg.com/ успешно, безболезнено, здравословно и трайно лекува затлъстяване и премахване на целулит.


Тримата детективи и тайната на Замъка на ужасите\nУжасът не е случаен! Нова мистерия за култовите детективи. Трите момчета Юстус, Пит и Боб са на място, където отговорите не се виждат, а чувстват чрез душата на друг... Фантастично приключение. Германия, ЮАР, 2009г., 97 мин. Режисьор...\nУжасът не е случаен!\nНова мистерия за култовите детективи. Трите момчета Юстус, Пит и Боб са на място, където отговорите не се виждат, а чувстват чрез душата на друг...\nГермания, ЮАР, 2009г., 97 мин.\nРежисьор Флориан Баксмайер\nВ ролите: Джеймс Фолкнър, Каселър Милър, Ник Прайс, Камерън Монахан и др.\nВидеокасета неслучайно попада в ръцете на момчетата по време на рожден ден на Скалистия бряг. Записът показва мъртвите родители на Юстус, които имат послание как да общуват със сина си чрез ключа на специална загадка. Трите момчета не се колебят и веднага заминават към изоставеното имение на лудия изобретател Терил в една отдалечена гора на Северна Калифорния. Говори се, че мястото е прокълнато. Детективите са силен екип, но трябва да съберат всичката си смелост, преди да решат дали да влязат в руините на дховете. Веднага става ясно, че нещо липсва и сградата не е това, което изглежда. Освен това дъщерята на шериф Хенсън има свръхестествена способност - може да вижда в душата и миналото на своята духовна половина. Очите й гледат към Боб. Без съмнение, случаят е най-сложният и най-страшният за тримата детективи....\nМомичето, което спаси небето


Vin Bouquet Стоманена доза за течности - тройна » Продукти за всеки дом\nVin Bouquet Стоманена доза за течности – тройна\nЗа да направите добър коктейл, трябва да имате изтънчен нюх към балансирането и въздействието върху сетивата. За постигането на този баланс едно от най-важните условия е точната дозировка на различните съставки.\nПостигнете перфектния микс с професионалния джигър на Vin Bouquet. Всяка от трите дози Ви дава информация за точното количество течност. Така бързо и лесно постигате невероятен вкус и завладяващ аромат.\nАко сте професионален барман или искате да правите коктейли като такъв, това е аксесоарът, от който имате нужда!\nколичество за Vin Bouquet Стоманена доза за течности - тройна\nКод: VB FIK 146 Категории: Vin Bouquet, МАРКИ Етикети: Cocktail, Vin Bouquet, Аксесоари за вино, уиски и цигари, Коктейли\nСтоманена доза за течности – тройна\nРазмери на опаковката: 13,4 см/28 см/3 см.\nВместимост: 15 мл/22 мл/30 мл.\nМодел: VB FIK 146


20 изненадващи факта за филмовите класики, които дори и истинските фенове не знаят | Dama.bg - Любимият сайт на всяка дама\nDama.bg › Свободно време › Интересно › 20 изненадващи факта за филмовите класики, които дори и…\n1 449 прегледа 6 мин време за прочит 9 споделяния\nЗад кулисите на любимите ни филми се случват толкова много неща, че понякога е трудно те да останат в тайна. Чудила ли си се например дали няма нещо при заснемането на любимата ти лента, за която дори и не предполагаш? Убедени сме, че следващите няколко факта наистина ще те накарат да ахнеш от изненада!\nЕдна от най-големите сцени строени някога в киноиндустрията е главната зала на Министерството на магията в поредицата “Хари Потър”. Построяването ѝ отнело 20 седмици, като след това е можела да побере цели 50 двуетажни автобуса.\nПървото име на анимацията “Цар Лъв” е “Кралят на Джунглата", но заглавието е променено, защото лъвовете живеят... в Саваната.\nПредавателят, който Куай-Гон Джин използва в “Междузвездни войни: Епизод I - Невидима заплаха”, е бил самобръсначка на Gillette, която са попроменили малко.\nСлед като “Писък” тръгва по кината, все повече хора си купуват телефони, на които се изписва кой точно им звъни, тъй главният герой е маниак, който прави именно това.\nФилмът “Камшичен удар” разказва историята на млад и талантлив барабанист, който впечатлява зрителите с това колко е безкористен. За да е по-реалистично, режисьорът не спирал камерите и по време на репетициите.\nВ “Изкуплението Шоушенк” може да видите отхвърлената молба за пускане на затворник със снимка, на която е самият син на Морган Фрийман, Алфонсо.\nСтивън Кинг се опитва да помага на младите режисьори, като им продава права за филми за 1 долар. Така например, той е продал “Изкуплението Шоушенк” на Франк Дарабонт. Когато филмът става популярен, той му изпраща в рамка чека със съобщението: “Ако ти трябват пари да излезеш от затвора, ето!”\nПървата част на “Умирай трудно” е адаптация по книгата “Нищо не е вечно”. Заглавието на първата глава е “Детективът” и е заснета през 1968 г. от Франк Синатра. Предложена му е ролята и във филма, но тъй като е прекалено възрастен, той отказва. Едва тогава избират Брус Уилис за главната роля.\nАктрисата Софи Търнър, която играе Санса в “Игра на Тронове”, е осиновила кучето, което играе нейния вълк в първи сезон.\n“Криминале” струва само 8 милиона долара. Интересното е, че 5 милиона отиват за заплатите на актьорите.\nСпоред създателите на “Пришълецът” ролята на Рипли е създадена за мъж, но им се е сторило интересно жена да е последната оцеляла.\nИзвестната картина “Викът” на Едвард Мунк е вдъхновила създателите на “Сам вкъщи” за постера на филма.\nПо време на заснемането на “Терминатор”, Арнолд Шварценегер отишъл да обядва в ресторант, но прекалено късно осъзнал, че все още е с грим - без око, със счупена челюст и изгорена кожа.\nИсторията на “Навитакът” е по автобиографичната книга на Дани Уолъс, британски писател, който прекарва 6 месеца, казвайки “да” на всичко. Писателят се появява и във филма.\nДжони Айв е създателят на Ива от филма "WALL-E". Това е и човекът, който е дизайнер на iPod, iMac и iPhone.\nНа снимачната площадка на “Глутница кучета” Тим Рот прекарва толкова време в изкуствена кръв, че в един момент тя буквално засъхва по него.\nДумата “мафия” не се споменава в “Кръстникът”. Това е по молба на истинската мафия.\nВ “Мулен Руж” Никол Кидман е с най-скъпото колие в историята на киното. По него са инкрустирани 1308 диаманта и струва 1 милион долара.\nМартин Скорсезе е искал да направи “Бандите на Ню Йорк” възможно най-реалистичен. Това е и причината Камерън Диас да удря наистина Леонардо ди Каприо по лицето. Изисквало се е доста сила!\nНа снимачната площадка на “Рейнман” Том Круз и Дъстин Хофман не са вярвали, че филмът ще спечели каквато и да е слава или пари. Наричали го “2-ма гадняри в кола”. Но филмът се превърнал в истински хит и дори бил един от любимите на самата принцеса Даяна.\nБонус: Скалата от “Цар Лъв”\nСъздателите на “Цар Лъв” се вдъхновявали от много неща, докато обсъждали сцените от филма, като някои от тях са места в Кения. Много хора смятат, че скалата в един резерват е точно тази от филма, но режисьорите и до днес отричат този факт. А ти как мислиш?\n▶ Преди и сега: Как се промениха децата от любимите ни филми\n▶ Тийн филмите от 90-те, които бяха любими на всички момичета\nВиктория Попова 24.08.2018\nкласики любопитни факти факти фенове филми\n4 062 2 мин 1\n2 587 5 мин 1


Цветни саксии - идеи за избор на дизайн за вътрешни и градински растения (65 снимки)\nЦветята на дома създават уникална атмосфера на комфорт във всеки дом. В допълнение, растенията пречистват въздуха и действат като красив декор. За да се насладите на зеления фаворит с цъфтящия му външен вид, е необходимо да се грижите за него.\nНавременното поливане, удобното място в стаята и, разбира се, самият капацитет, в който растението се развива. Изберете добър пот може да бъде в магазина за цветя или направете сами.\nГледайки контейнера за засаждане на цвете, не забравяйте, че най-важното е, че сте избрали за него къща. И колко растение ще се чувства удобно зависи от вашето решение. На пръв поглед няма нищо сложно, но погледнете разнообразието от цветни саксии, предлагани от магазините, е лесно да направите грешка при избора си.\nРазмерът на резервоара е диаметърът и височината, това са основните параметри, които трябва да се следят. С този проблем няма трудност - растението е по-голямо, толкова по-голяма е необходимостта от купа.\nПресаждането на образуваното растение трябва да се помни, че размерът на новата плоча трябва да бъде по-голям от стария сантиметър с 2-3. В новия съд трябва да съдържа корена на цветето напълно, дренаж и субстрат.\nДа не се запазва и не се купуват много голяма саксия за малкото зародиша, така да се каже, за растеж, за много стайни растения не се чувстват комфортно в свободното пространство. И някои екземпляри цъфтят изключително в близки контейнери.\nФормата на гърнето за домашни цветове директно зависи от кореновата система. Тясна и висока - за цветя с дълъг корен, например, различни палми или кактуси. Широко - за система от корени от космат тип и разклонени корени, като например в здравец или хризантеми.\nАко закупите индивидуален капацитет не е възможно, тогава стандартната версия (комбинацията от диаметър и височина) е напълно приемлива.\nМатериали. Както можете да видите в снимката на цветни саксии, цветните магазини предлагат огромно разнообразие от материали, от които са изработени саксии:\nДоказано време класически. Растения в саксии, направени от този материал, се чувстват страхотно. Поради структурата на глината е възможно да се изпари излишната влага през порите на материала и да се подава кислород към корените на цветята. В контейнери от глина влагата практически не се задържа, което предотвратява гниенето на корените и отлагането на бели отлагания върху почвата в саксията.\nКерамичните саксии могат да имат разнообразни форми и оптимално тегло, което дава стабилност, но с всички предимства просто не може да се направи без недостатъци. Контейнерите от глина са много крехки и доста скъпи.\nПластмасовите саксии наскоро станаха много популярни поради ниската цена и разнообразие от форми и цветове. Контейнерите от пластмаса са нестабилни поради недостатъчно тегло.\nОтрицателна характеристика на пластмаса в този случай е стягането, т.е. невъзможността да се предава кислород, като по този начин се забавя вливането на влага и гниенето на корените. Застой на вода, особено през зимата, води до такива проблеми като мъх в саксии за цветя.\nСтъклени контейнери могат да бъдат намерени и в магазините за флористика. Но те не са много популярни сред цветарите поради естеството на материала. Стъклото бързо бие и не доставя кислород до корените. Но като елемент на декора изглежда добре.\nКонтейнерите за домашни цветове трябва задължително да имат отвор за отводняване. Това е важно, така че почвата в саксията да не е навлажнена, а допълнителната вода да се изхвърли навън. Плочки с дренажен отвор са предназначени за отглеждане на домашни растения.\nАко няма такава дупка в помещението за отглеждане на закрити растения, може да се направи с тренировка, 3-4 дупки ще бъдат достатъчни за средния съд.\nВ продажба можете да намерите огромно разнообразие от декоративни купички без дупка в дъното, те се наричат саксии.\nОбикновено гърнетата се използват като декор, като се взимат цветни елементи от интериора, а вътре се инсталира обикновен съд със засадено растение.\nКакто всички вече знаят, растението не е засадено в завода, поради което има само две правила за избор на саксии:\nРазмерът. Този параметър зависи пряко от размера на контейнера, в който расте цветът. Съответно гърнетата за цветя трябва да бъде по-голяма и да побере пота с растението.\nМатериал. Тук можете да оставите вашето въображение да лети: разнообразие от нюанси, текстури и форми са просто невероятни, или може би сте решили да го направите сами.\nКашпо може да бъде не само декоративен елемент, но и доста практично нещо. Ако температурата на въздуха е висока в стаята, излишък вода за напояване се изпарява, което води до повишаване на влажността vozduha.Kashpo може да служи като стабилна основа за големи растения.\nЦветни саксии като елемент на декора\nИзборът на саксия за цветя или саксии трябва да вземе предвид няколко дизайнерски точки от стаята. В края на краищата, толкова дребнаво, колкото капацитета за цвете, може да донесе жар за интериорен дизайн и да се измъкне от общата концепция за "рязане на окото". За да украсите саксия или цветна саксия, за да съответства на дизайна на стаята, следвайте няколко правила:\nРастенията за битови растения не трябва да излизат от стила на стаята. Например, лаконичният дизайн на купата ще бъде идеално допълнение към интериора в минималистичен стил или на японски. Ярките цветове на цветните саксии в идеалния случай ще влязат в средиземноморския стил на интериора, както и в детската градина.\nЦветът на цветните контейнери трябва да се комбинира или да се контрастира с текстил или други аксесоари, които украсяват стаята. Най-идеалното решение е бяла саксия за цветя, тази опция ще допълни перфектно интериора на всеки стил и посока, така да се каже, безсмъртната класика.\nВъпреки, че бял пот може да бъде уникален поради своята творческа форма и необичайна текстура.\nВ случаите, когато цветята в стаята се намират на едно място, например на рафт или перваза на прозореца, цветовете на саксиите трябва да бъдат комбинирани един с друг. Скалата може да има същия размер и форма. Ако в стаята има растения с различни размери, могат да се използват саксии с различни размери, но с една цветна скала.\nИзползвайки растения, за да украсите стаята, си струва да гледате висящи саксии или отделни саксии. Този вариант идеално се вписва в интериора на малките стаи.\nМечтата на забравили и все по-оживени цветни производители са цветни тенджери с автоматично напояване. При използването на такава система не е нужно да се притеснявате за зеления домашен любимец, да ходите на почивка и възможността за свръхпредлагане и недостиг просто се изключва.\nПринципът на действие е, както следва: два резервоара се вмъкват един в друг, в по-малкия от които се засажда цвете. Между стената разстоянието на резервоарите се пълни с вода, която през дъното идва към кореновата система. Такова напояване може да се прилага само за възрастни растения, тъй като кореновата им система се развива и запълва голяма част от саксията.\nКорените на младото цвете се намират на повърхността и не могат да ядат достатъчно влага, да ги напоят по-добре по стария начин.\nНеобичайна цветна саксия, направена от собствените си ръце, ще бъде необичайно допълнение към дизайна на вашия интериор. Но ако е трудно да направите саксия със собствените си ръце, декорирането на една незабележима саксия ще донесе голямо удоволствие. Декорирайте готови саксии с помощта на различни техники:\nДекупаж. Kashpo, украсена с помощта на техники за декупаж със стари вестници или снимки, ретро цветовете ще се вписват перфектно в интериора, направени в ретро стил;\nМозаична техника. Като мозайка, черупки, морски камъчета, многоцветно стъкло се използват;\nКашпо, украсена с макара, плетени шарки или топъл кашмир, ще придаде уютно докосване на декорацията на стаята;\nОбектите на интериора и материала могат да бъдат всякакви, ако само завършеният продукт се вмества хармонично във вътрешността.\nС помощта на саксии за цветя можете да добавите уникалност към интериора във всеки стил, но не пренебрегвайте функционалната им цел. В крайна сметка всяка възможност за засаждане на цвете е дома на растение, в което трябва да е удобно да съществува и да се развива.\nПредишна СтатияИглика от иглика Следваща СтатияAgroforum AgroXXI\nКАРДИНАЛ КЛИМБЪРKvamoklit е огненочервен червен или сутрешен слава kvokkolit, дълготрайна, силно разклонена лиана, която в Русия се отглежда като ежегодно. Стъблото достига дължина повече от 2,5 м.


Половината българи не биха се сражавали за родината - Blife\n09.05.2017\tНовини Коментарите са изключени за Половината българи не биха се сражавали за родината\nПоловината българи не биха се сражавали за родината факт !\nКаракачанов как би ги мотивирал ?\nНие от Blife.eu напомняме че това проучване е правено през 2015 година!\nС новият министър каква ли ще е мотивацията в Българската Армия?\nПредишна публикация Проверка на оградата по границата ударила на камък\nСледваща публикация Иновация на кражбата в ГЕРБ наречена конкурентоспособност…


Куци ангели - 29 разказа + 1 пиеса\n(Книга, за която казват, че лекува нервите, но също така ги създава)\n(...) „Куци ангели” е рядко срещано съчетание от атрактивност, провокативност и култура на комуникация в днешния български литературен пейзаж. Факшън от висока проба. (Корица)\n(...) Авторът осмива нашия посттоталитарен Преход към нищото. А то, нищото, е човекът, свел себе си до задоволен битов интерес. Задължително провален от самия себе си фанфарон. Разбира се, Владо Трифонов се саморазправя най-вече с претенциите на софийската артистична бохема от 90-те години насам. Разравя червените корени на благополучието й. Систематизира посттоталитарните клишета за възхода й. Няма положителни герои. Ала и отрицателни герои няма. Другото име на живота най-вероятно е преход, внушава ни той. („Култура”)\n(...) Драматична история на българския преход, видяна през неговите типични герои и ситуации, осмислена като паноптикум от чудовища и малодушни жертви, за да бъде постигнато основното внушение – че така повече не може да се живее. („Лит. вестник”)\n(...) „Корумпирани и благородни, измамени и измамници – не е ясно дали персонажите са за оплакване или за завист”, казва авторът. Действащите лица са от последните двайсетина години и чрез постъпките и преживяванията им човек може да донамести картината на българския преход. На прехода изобщо, който няма нито начало, нито край, защото е самият живот. („Стандарт”)\nИз житейските коридори | Елена Богданова - Влайкова Аромат на Южен вятър | Илияна Каракочева /Ина Крейн/\nКоментари за "Куци ангели - 29 разказа + 1 пиеса"


Принт стъкло – видове и техники | Кърти Чисти Извозва\nПечата върху стъкло може да подобри употребата и стойността му, разширявайки не само възможностите за направата на красиви и функционални повърхности, но и за много широк спектър от приложения – в индустриалния, търговския, автомобилния сектор, в интериорния дизайн и архитектурата.\nСтъклото е традиционен материал, един от най-екологичните материали. То е много лесно за поддържане и може да намери безброй приложения. Затова и неслучайно се е превърнало в съвременна среда за декоративни цели. В интериора например, то е перфектно ако искате да затворите помещение, но да създадете усещане за простор, ако искате да имате по-различни мебели, да създадете по-различен гръб в кухнята, а защо не и като декоративен елемент – например като стълби, колони и т.н.\nПринт стъкло предимства\nЕдно от големите предимства на стъклото, е, че може да пропуска директна слънчева светлина, без това да навреди на неговите качества. И тъй като дава възможност за оригинални идеи, с които да придадем индивидуалност на цялостния стил и дизайн, принт стъклото може да създаде наистина впечатляващи резултати.\nСъвременните технологии изработката на принт стъкло предлагат не само обещанието за дизайнерски краен вид, но и дават гъвкавост, издръжливост и устойчивост както на външни, така и на вътрешни повърхности.\nДвата основни подхода за създаването на принт стъкло са ситопечат и дигитален печат на стъкло. И двата метода предлагат отлични резултати и ползи, с различна степен на гъвкавост и разходи, като се използват различни техники, видове оборудване и мастила.\nМетодът за ситопечат всъщност е традиционна техника, която се използва успешно в продължение на много десетилетия. Той е подходящ както за вътрешни, така и за външни повърхности и е много издръжлив. При този метод се използва шаблон за създаване на дизайн, а цветовете са ограничени до максимум четири цвята. Всеки цвят изисква дълго време за настройка и подготовка и високи фиксирани разходи. Ситопечатът е идеален за производство на висококачествен печат върху стъкло в търговски, промишлени и архитектурни приложения.\nГъвкавостта на дигиталния печат върху стъкло отваря нов свят от възможности и много предимства за проектантите, архитектите и дизайнерите на стъкло.\nИма два метода за дигитален печат върху стъкло: печат с UV лъчи и цифров керамичен печат.\nЦифровата технология за UV печат използва органични мастила и ултравиолетова светлина за втвърдяване (изсушаване) на мастилото върху стъклената повърхност. Технологията позволява неограничени цветови комбинации. Цифровият UV печат е бърз и икономичен метод за отпечатване на висококачествени, адаптивни изображения върху стъкло за архитектурни и интериорни дизайнерски приложения. Въпреки това, трайността и устойчивостта на надраскване са ограничени и липсват функционални мастила.\nЦифровият керамичен печат върху стъкло използва различен подход от този на цифровия UV. При дигитален печат мастилата съдържат керамични нано-частици от стъкло, смесени с цветни пигменти, и се слепват в стъклото след отпечатване, така че мастилата да станат неразделна част от отпечатаното стъкло. За сравнение, цифровите UV мастила не са слети в стъклото; по-скоро те се полагат върху стъклото и след това се втвърдяват, създавайки ултра тънък слой върху стъклената повърхност.\nДигиталният печат на стъкло предлага много възможности и универсални решения с неограничена гъвкавост на дизайна и възможност за креативни дизайнерски приложения във всякакъв мащаб. Добавете към това ниските разходи и време за инсталиране и тази иновативна технология е чудесен начин да добавите ярък цвят и стил. Друго предимство на технологията за печат на цифрово керамично стъкло е възможността да се произвеждат уникални продукти, които могат да включват естествени ефекти, с неограничена цветова палитра.


Днес СОУ „Отец Паисий” чества патронния си празник | Kardjali.bg\nДнес СОУ „Отец Паисий” чества патронния си празник\nДнес СОУ „Отец Паисий” , което през тази година навършва 101 години, чества своя патронен празник, а той е наситен с изключително разнообразни школски прояви – 9 на брой през целия ден.\nФиналното трето издание на концерта под надслов „Талантите на Паисий” се състоя от 9 часа в актовата зала на училището. В него по подобаващ начин се представиха учениците от 8 до 12 клас. По същото време вървеше и коледната работилница, където ученици от 6 клас изработваха коледни играчки и аксесоари.\nОт 13 часа в кабинетите 31 и 32 стартира математическото състезание „Забавна математика”. В него участваха випуск 5 клас и ученици от 9 до 12 клас. Преди това от 10 часа пък вървеше състезанието между малките математици от 4 клас.\nПак от 13 часа тръгна и проявата за младите химици от горен курс „Вълшебната химична лаборатория – знание и забавление”. По същото време младите природолюбители демонстрираха своите знания в кабинета по биология.\nПреди минути от 14 часа пък се откри изложбата „Минерали и кристали” от експонати от богатите земни недра на кърджалийско. Пак в този час тръгна и награждаването на участниците в конкурса „Моята вълшебна Коледа” и награждаването на победителите в състезанието по български език „Вече мога”.\nПрочитания: 1003 пъти


Категории Рецепти за ястия с кайма Шведски кюфтенца\nЕдна от най-любимите и традиционни шведски рецепти. Вариантите, разбира се, са много, но присъствието на млякото и галетата е задължително, тъй като те придават специфичната консистенция на кюфтенцата. При всички случаи обаче, те са задължително блюдо на класическата шведска маса.\n500 г кайма смес, 250 мл прясно мляко, 3/4 чаена чаша галета, 1 яйце, 1 глава лук, сол, бял или черен пипер на вкус\nЛукът се нарязва на ситно и се задушава в малко масло, но без да променя цвета си. Галетата се разбърква в млякото. Каймата се омесва с лука, яйцето, галетата и млякото, и подправките, до получаване на хомогенна смес. Ако сместа изглежда прекалено гъста, може да се добави и малко вода. Оформят се кюфтенца с големината на орех, които се пържат в голямо количество разтопено масло на не много силен огън. Кюфтенцата се обръщат, докато се изпържат от всички страни. Традиционната гарнитура за това ястие е картофено пюре или варени картофи със сладко от червени боровинки. По желание кюфтенцата могат да се сервират и с кафяв сос.


Нивото на река Дунав при Ново село се покачи, при Оряхово е -14 см - Видин онлайн\nНивото на река Дунав при Ново село се покачи, при Оряхово е -14 см\nВторник, 11 Октомври 2011 16:30\nНивото на река Дунав се покачи в началото на българския участък, съобщиха за Радио “Фокус”- Видин от хидрометеорологична станция Ново село. Повишението за последното денонощие е от 6 см, водният стълб сочи 37 см. При Видин на Речната гара е отчетено понижение на речното нивото от 8 см., водният стоеж е 110 см. При Лом за последните 24 часа е отчетено спадане на нивото с 6 см, воден стълб на реката - 78 см. Понижение на речното ниво между 1 и 12 см. се отчита и до края на българския участък от река Дунав.\nТемпературата на водата е 18,7 градуса в началото на участъка.


Замина си легендата на тревненския шахмат Божидар Генчев | Трявна - официален туристически и бизнес портал.\nЗамина си легендата на тревненския шахмат Божидар Генчев\nНа 1 ноември 2021 г., на 64-годишна възраст, си отиде от този свят Божидар Генчев, всеотдаен шахматист, посветил по-голямата част от живота си на древната игра и нейното развитие в града ни. Дори и в смъртта му шахматната символика присъстваше: 64 са полетата на шахматната дъска и на тази възраст душата му напусна тялото.\nШахматът рано предизвиква неговото детско любопитство, за да го превърне по-късно в свой вечен пленник. Незабравим и поучителен ще остане случая, в който младият тогава Божидар е изявил желание да мери сили с местните водещи шахматисти на поредното Градско първенство. Естествено, тогава му е било отказано участие в това типично мъжко състезание. Още по-естествен е и краят на тази история – завършва с откровен детски плач.\nТази случка амбицира младият Генчев и резултатът не закъснява. На следващата година той все пак е допуснат до Градското първенство и постига 4 впечатляващи ремита. Следват само няколко години, в които всички местни водещи шахматисти, без изключение, последователно изпитват на гърба си неговата “наказателна акция”!\nУспехите не остават незабележими и през 1983 година е поканен за участие в сеансова игра с гросмайстор Ваганян, който е гост на град Габрово.\nНай-големият успех в практическия шах Генчев постига на международния шахматен фестивал в Тетевен през 1988 г., 6,5 точки от 9 партии (+3 –1 =7), покривайки кандидат-майсторски бал.\nВ кореспондентния шах достига още по-далеч. На 25-я финал за Републиканско първенство дели 4-5 място и покрива майсторски бал! А за световно първенство в групата си завършва първи с 5,5 от 6! Резултати, достойни за голямо уважение и пример за младите шахматисти.\nВъпреки всичките си успехи, Божидар остава изключително скромен и винаги готов да помогне. Милее за развитието на шахмата в града.\nПрез 2001 г. той и Йонко Георгиев стават главните инициатори за основаването на Шахматен клуб „Трявна-2001“, който се превръща в любимо място на нови млади шахматисти. Израства цяло ново поколение, увлечено в магията на шахмата, като и досега Петър Христов, Ивайло Белев и Красен Стефанов продължават активно да се състезават.\nДори и през години на трудности Божидар не пести от енергията и времето си за шахматната кауза. Въпреки че се оттегля от активната състезателна дейност след над две десетилетия на върха в тревненския шахмат, Божидар продължава активно да участва в организацията и разпространението на шахмата, като най-голямото постижение е международният детски шахматен турнир „Слънцата на Трявна“, който тази година отбеляза своето десето издание.\nБожидар Генчев си остава легендата на тревненския шахмат. Неговият принос, добрина и отдаденост няма да бъдат забравени. В негова памет, ще бъде основан мемориален шахматен турнир, с който името му ще продължава да живее.\nИвайло Белев се представи под възможностите си на Accedia Masters IT


Глория в снимки, за които не иска да си спомня. Открийте разликите!\nНачало Звезди Глория в снимки, за които не иска да си спомня. Открийте разликите!\nИма снимки, които човек желае да зарови дълбоко в миналото си\nОсобено ако фотото принадлежи на известна личност. Една от тези звездни персони е Глория, която не е очарована от следите от миналото й. Кралицата на поп фолка не е била така царствена както в миналото си.\nПевицата, която скоро празнува своя 41-ви рожден ден не е изглеждала така зашеметяващ, както в младостта си, вижда се от нейните стари снимки. Тя просто не прилича на себе си от онова време, твърдят нейни почитатели във Фейсбук.\n„Ставаш все по-хубава с годините” важи в пълна сила и за Гло. Чаровната изпълнителка обаче има за як съюзник в борбата с годините съвременните пластичните интервенции.\nГлория в младостта си и сега\nГлория изглежда зашеметяващо\nКралицата на поп фолка не е била така царствена както в миналото си. Между впрочем примата на поп фолка не обича много да се шуми около младежките й години.\nТе са забулени в тайна, но паметливи помнят как девойчето от Русе идва в столицата с желанието да стане известна и да се изстреля във върховете.\nГалина Иванова, както е името на Глория по паспорт завързва гореща авантюра с боса на мутрите в онези времена Георги Илиев.\nИсторията многократно е разказвана и интерпретирана, макар че Гло не говори за онзи период от живота си.\nИ това е Глория!\nВъпреки че русенката е имала специално място в сърцето на бандюгата, тя често е използвана от него като играчка, да му пее до припадък и да весели него и компания с дни.\nКрасивата поп фолк икона Глория\nЖоро често я пребивал от бой от ревност, въпреки че около него винаги е имало купища жени и законната му съпруга. Още тогава Глория е изтърпявала унижението, на което била подлагана от баш боса заради пари.\nГлория се слави с това, че обича финикийските знаци. Певицата е рекордьорка и по играта на хирургическия нож по нея. Няма място на лицето и тялото й, което да не е моделирано от пластичен хирург.\nПреди години тя си направи екстравагантна операция за премахване на ребро, за да остане талията й тънка.\nГлория в миналото си\nПоследваха импланти на скули, брадичка, болезнената интервенция за удължаване на крака, липосукция, премахване на стрии, смъкване на цели двадесет килограма, с която певицата водеше дълга и безуспешна война години наред.\nДа не говорим за силикона, хиалуроновата киселина, помпането на джуки и бюст. За да се превърне в това, което е днес – по-млада на 41, отколкото,когато е била на 20. Но самата прима на поп фолка твърди, че е напълно естествена и по себе си няма корекция.\nЕтикети: new, Глория, Глория снимки


Слънчева алергия при децата - iPotpal.bg\n← Отслабнете с Лида\nРазвитие на компютърните системи →\nСлънчева алергия при децата\nПубликувано на 14.06.2012 от toto\nИзлагането на слънчевите лъчи е опасна част от закаляването, препоръчвано при децата, но понякога се получават неблагоприятни ефекти.\nСлънчевата светлина е мощен имуном одулиращ фактор. Тя е един от регулаторите на биологичните ни функции. От нея зависи синтезът на редица витамини и хормони. Не случайно слънчевите бани са препоръчвани като една от процедурите при закаляването на най-малките. Опасно докосване Освен с благотворното си въздействие обаче досегът със слънчевите лъчи често ни изненадва неприятно.\nПри малките деца лесно се стига до слънчево изгаряне при престой на открито в неподходящо време или с неподходяща продължителност. При някои състояния обаче интензитетът на слънчевите бани е почти без значение. Такова например е слънчевата алергия.\nТрябва да знаеш за слънчевите алергии при децата че …\nФото протекторите са важна част от профилактиката при слънчева алергия. Обикновено в такива случаи се използват моща козметика и слънцезащитни кремове с фактор над 50. При съчетаване на слънчевата алергия с друг опасен алергичен обрив е важно да се ползват фотопротектори с неорганични филтри, което значително намалява риска от развиване на контактен кожно алергичен дерматит, вследствие на употребата им.\nПроявява се с различен по вид сърбящ обрив по откритите части, но понякога се засягат и конюнктивите. Изключително рядко се стига до общи прояви – втрисане, главоболие, отпадналост. Слънчевата алергия се появява в началото на пролетта и лятото, като об ривът обикновено е най-силен след 2 – 3-дневно излагане на слънце. Възможно е да отслабва, дори да започне да изчезва след 10-15-дневна експозиция. В най-тежките случаи изложените на слънце места са зачервени и отекли. Понякога е трудно да се разграничи обрив от алергия към слънчева светлина, в следствие на реакция на изгаряне от слънце. Основните насочващи към слънчева алергия белези са малкият участък, усилването на алергичната реакцията през първите 2 до 5 дни, бързото разпространяването на обрива и в зони, които не са били в непосредствен контакт с слънчева светлина.


Индия и Непал - My Way Travel\nИндия е от дестинациите, за които не тръгва всеки, но пък онези които се „престрашат“ и замечтаят за нея, остават очаровани след като я видят. Индия е разнообразие от природни и културни забележителности. Тук природата е съчетала както пустини в щата Раджастан например, така и планини като Хималаите, разположени в северната й част. През Индия преминават реки като свещената за Хиндуистите река Ганг, също и Брахмапутра – една от най-дългите и пълноводни реки в Азия, спомагаща оцеляването на стотици хиляди души.\nТук се намира и най-дъждовното място в света – градчето Черапунджи, със своите живи мостове от корените на дървета.\nИндия е синоним на великолепие в архитектурата. Тук се намират едни от най-впечатляващите дворци на нашето време. В град Агра, прословутият Тадж Махал е притегателна точка за много туристи. Този паметник на любовта, изтъкан от бял мрамор, построен за красивата принцеса Мумтаз Махал от нейния съпруг, Шах Джахан е обсипан с йеменски ахати, арабски корали, персийски оникс и аметисти, а на входът му стои оригинална порта от масивно сребро.\nДжайпур, наричан още розовият град е столица на щата Раджастан. Наричат го розовия град, заради особения цвят на камъка, използван в строителството му. Особено внимание привличат Арга Форт и дворецът на ветровете – Хава Махал(Hawa Mahal).\nСтолицата Делхи е град на контрасти. В един момент можете да се разхождате на велорикша из малки, тесни пазарски улици, а в следващият да сте в новата част на града New Delhi, която е по индийски чиста и модерна, с широки булеварди и нови сгради.\nИндия е непрочетена книга за много пътешественици. А ако и вие сте готови за нея, потърсете ни на office@mywaytravel.bg\nНЕПАЛ - В ПОДНОЖИЕТО НА ЕВЕРЕСТ\nНе е нужно да сте професионален катерач, за да покорите Непал. Заобиколен от най-високите върхове на планетата, Непал впечатлява с гледки, които човешкото въображение трудно може да роди. Пътуването до Непал е пътуване напред във времето. Само след няколкочасов полет до Катманду се озовавате с около 56.7 години напред от слънчевият Григориански календар. Непалският календар се нарича „Викрам Самват“. Той използва лунните месеци и слънчевата звездна година.\nНепал е една от най-богатите държави от към културни обекти признати от ЮНЕСКО. Само долината на Катманду има седем културни обекта в радиус от 15 километра. Неслучайно е наричана още живият културен музей на открито. Ако някога се озовете в Катманду, задължително посетете Храмът Пашупатина, Сваямбунат (ЮНЕСКО), наречен още „Храмът на маймуните, разходете се из малки улички на Тамел ( Thamel) – търговската част на града, отидете до Durbar Square, където някога са били коронясани крале.\nНепал е един от духовните и енергийни центрове на света. Хора от цял свят се стичат за да посетят Ступата Боднат, за да медитират или просто да завъртят няколко пъти огромните колела, с изписани по тях мандали за здраве и благополучие. За да се докоснете до културата на Непал е достатъчно да се разходите из площадите „Дърбар“ в Бхактапур и Патан. След опустошителното земетресение в Непал през 2015г. площадът в Бхактапур е реставриран и може да ви пренесе в една друга епоха.\nЕдин от изключително интересните факти за Непал е, че тук живее единствената жива богиня в света, наричана Кумари. Смята се, че момичетата избрани за Кумари са въплъщения на хиндуистката богиня на силата – Кали.\nБезспорно най-голямото богатство на Непал са планините. Като част от Хималаите, страната е притегателна точка за алпинисти от цял свят, готови да премерят сили с величествените осем хилядници – Еверест, Кангчендзьонга, Лхотце, Макалу, Чо Ою, Дхаулагири и Манаслу. Да зърне Еверест отблизо е мечта на всеки планинец, но дори и да не сте подготвени за такова приключение, можете да си подарите едночасов панорамен полет над най-високия връх на планетата, който ще покачи адреналинът ви. Но планините не са всичко, което Непал може да предложи. Точно извън Катманду се намира национален парк Chitwan - парк с биоразнообразие, който е дом на невероятни диви животни, включително застрашени носорози и бенгалски тигри. Можете да разгледате още - градината на сънищата, оазисния парк с павилиони, фонтани и поддържани тревни площи.\nНепал е от онези страни, които се явяват в сънищата и мечтите ви, дълго след като сте ги напуснали и оставят траен спомен в съзнанието на човек. Пожелайте си приключение в Хималаите, а ние ще го сбъднем за вас!


Домашен ягодов ликьор ⋆ СВАТБАТА\nРедуваме в буркан или подходящ съд ред ягоди и ред захар. Завършваме със захар. Покриваме отвора с тензух и оставяме да престои така 24 часа. Отделения сок разреждаме с чист алкохол. Оставяме на слънце за 1 месец.Вкусен и ароматен ликьор!\nЯгодите се измиват и се почистват от дръжките. Слагат се в голяма бутилка, заливат се с коняка, бутилката се затваря добре и се оставя на слънце за 2 седмици. След това се прецежда през сито и след това се филтрира през три слоя марля. Захарта се смесва с половин литър вода и се вари на среден огън при непрекъснато бъркане, докато капка от сиропа, пусната в студена вода, не остава като меко топче. Сваля се от котлона и се охлажда напълно. Добавя се ягодовата течност и сместа се разбърква добре, след което се разпределя в бутилки. Затварят се и.\nНай-напред пресните ягоди (1/2 кг) се измиват старателно и листенцата им се отстраняват. Лимонът се изцежда и при необходимост се използва втори – целта е да се извадят 80 мл пресен лимонов сок от лимона. В мощен блендер, който може да раздроби леда, се поставят всички продукти – пресните ягоди, лимоновият сок, белият ром (200 мл.), ягодовият ликьор (100 мл.), пудрата захар (4 с.л.) и ледът (15 бучки). Уердът се включва с максимална мощност за една минута, докато се образува пяна на повърхността на каната и ледът е станал на ситни парченца. Екипът на 1001 рецепти препоръчва блендер Bosch Silent…\nПилешки гърди с нахут и зеленчуци\nСокът от арония се загрява на слаб огън и се смесва със захарта. Бърка се, докато захарта се стопи. След това се отстранява от котлона, охлажда се и се смесва с алкохола. Разбърква се и се пресипва в стъклено шише. Затваря се и се оставя на тъмно за един месец. През това време периодично се разклаща.\nЗаредете се с търпение, защото ще ви трябват 10 дни. Най-напред от захарта правим карамел. За по-лесно по-нататъшно обслужване на продуктите използваме джезве. Слагаме в него захарта и няколко капки вода. Карамелът трябва да е златисто-кафяв, като внимаваме да не прегори! А за да не, прегори, „печем“ захарта на по-бавен огън. Така имаме възможност да реагираме навреме. После сипваме чаша от алкохола, влагаме наситнения джинджифил, канелата, меда и двете ванилии. Затваряме плътно, за да не изветрява и оставяме така пет дни, като от време на време разклащаме. Захарта трудно се стапя в алкохол, но след пет дни това се случва.…\nИзмитите и почистени ягоди леко се намачкват и се поставят в тенджера. Посипват се със захарта. Похлупват се. Така престояват ден-два. След това се прехвърлят в подходящо шише и се заливат с водката и рома. Затвореното добре шише престоява най-малко 2-3 седмици. Разклаща се всеки ден. След това съдържанието се прецежда до получаване на бистър сироп. Съхранява се в стъклени бутилки.\nTagged: домашен, Домашен ягодов ликьор, ликьор, Ликьор с ягоди, Напитка с ягоди, Рецепти водка, Рецепти ликьори, Рецепти напитки, Рецепти ягоди, ягодов, ягодов ликьор, Ягодов сироп, Ягодова напитка\nPrevious Post: Квадратчета със шоколад\nNext Post: Телешко със зеленчуци и оризови нудъли\nКак да си направим домашен сок от ягоди? Става истински еликсир! Домашен ликьор Калуа Ягодов ликьор Коктейл ягодово Дайкири с пресни плодове, бял ром и ягодов ликьор


Премиен приход на Виена Иншурънс Груп за 2014 г.\nначало статии по света Премиен приход на Виена Иншурънс Груп за 2014 г.\n12 Февруари 2015 г.,zastrahovatel.com\nВиена Иншурънс Груп, водещата застрахователна група в Австрия и Централна и Източна Европа (ЦИЕ), отчита много добро развитие на дейността през 2014 г. Групата е записала пряк премиен приход на неконсолидирана база от близо 9,4 млрд. евро, достигайки нивото от предходната година, въпреки негативното отражение на валутните разлики. Ръстът преди отчитане на валутните разлики възлиза на 2,6%. Общият ръст от 10% на премийния приход в страните, групирани в сегмента „Останалите пазари”, потвърждава техния особено висок потенциал.\nКомпаниите на групата оползотворяват налични възможности\nНезависимо от значителните валутните разлики (–105 млн. евро) и силното редуциране на дейността на Donau Versicherung в Италия (–96 млн. евро), сегментът на имуществените застраховки и злополуките генерира премии от близо 4,7 млрд. евро. В Австрия ръстът, отчетен от Wiener Städtische Versicherung, надвишава средните нива и компенсира свиването на дейността в Италия. При два от основните пазара в ЦИЕ, Чехия и Словакия, премийният приход на Wiener Städtische Versicherung от имуществени застраховки и злополуки е нараснал с близо 3%, отчетено в местната валута. Въпреки че в Румъния пазарната среда продължава да бъде неблагоприятна, мерките взети там започват да дават резултати. За първи път от години сегментът на имуществените застраховки и злополуките постига лек ръст от 0,3% в местната валута. Страните от сегмента на „Останалите пазари” отново отбелязват висок темп на растеж. В Грузия и Албания застраховките на имущество и злополуки демонстрират впечатляващ ръст от близо 50% в местна валута във всяка от тези страни. Значителен двуцифрен ръст е постигнат и в Сърбия, Македония и Босна. Това илюстрира стратегическото значение на присъствието на Виена Иншурънс Груп в целия регион на ЦИЕ. Поради силната конкуренция при автомобилното застраховане в много държави, Виена Иншурънс Груп целенасочено съсредоточава усилията си върху други видове имуществено застраховане и генерира ръст чрез този диференциран пазарен подход.\nВиена Иншурънс Груп поставя особен акцент върху застраховките на жилища и имущество в домакинствата, както и върху услуги за малките и средни предприятия и корпоративния бизнес. Независимо от икономическата криза, иновативните продукти са генерирали общ премиен приход от близо 2,7 млрд. евро в този сегмент. Това е изключително положително представяне предвид неблагоприятните икономически условия.\nИмуществени застраховки: плюс 25 % за последните 5 години, въпреки икономическата криза Заслужава да се отбележи ръстът, постигнат в този сектор в Австрия (+3,9%) и Словакия (+7,7%). По-малките пазари в ЦИЕ също показват добри резултати във връзка с продуктите в имущественото застраховане. Отлични резултати биват отчетени, например, в Хърватия (+6,6%), Сърбия (+24,3%), Босна (+60,3%) и Грузия (+74,8%), изчислени в местните валути.\nУкрайна: Впечатляващ ръст\nНезависимо от военния конфликт и политическата несигурност, които преобладават на този пазар, четирите компании на Виена Иншурънс Груп там постигат значителен общ ръст от 15,9%, отчетен в местна валута. Премиите от застраховка ГО на автомобилистите нарастват с 26,5%, а увеличението при застраховките Имущество е с 19,3%. В един особено кризисен период клиентите избират да се доверят на финансовата стабилност на компаниите на Виена Иншурънс Груп в Украйна.\nЖивотозастраховане: Възходяща тенденция в региона на ЦИЕ\nВиена Иншурънс Груп отбелязва увеличение от 1,4% при премиите в животозастраховането, които достигат близо 4,3 млрд. евро. Ръстът в животозастраховането се дължи основно на успехите в сегмента на „Останалите пазари”. Този ръст е особено удовлетворителен, предвид значителния спад, отново отчетен в Полша във връзка с краткосрочни продукти с еднократни премии с нисък марж на печалба. В Австрия ръстът от 8,5%, постигнат при продукти с еднократни премии, е резултат главно от динамичното представяне на Wiener Städtische Versicherung. Освен това, компаниите на Групата на много от пазарите в ЦИЕ отчитат двуцифрен ръст при дейности, свързани с еднократни премии. Примерите, които следва да се отбележат в тази връзка, са Прибалтийските държави (+29,2%), България (+39,0%), Хърватска (+44,6%) и Унгария (+35,2%).\nПрибалтийските държави – Отлично представяне на животозастраховането във ВИГ\nВиена Иншурънс Груп постига тройно увеличение на животозастрахователната си дейност в Прибалтийските държави при среден годишен ръст от 25,5%, генериран през последните няколко години. Общо премиите през 2014 г. възлизат на 51,6 млн. евро. По отношение на премийния приход от застраховки с годишна и разсрочена премия, компаниите на Групата в Полша постигат увеличение от 86,1%. Двуцифрен ръст в тази област отбелязват и компаниите на Групата в България, Сърбия, Прибалтийските държави, Македония и Черна гора.\nВиена Иншурънс Груп оползотворява най-пълно потенциала за растеж\nДанните за постигнатия ръст показват, че пазарите в Австрия и ЦИЕ предоставят големи възможности, дори при трудни икономически пазарни условия, а Групата съумява да извлече най- доброто от тези възможности. В резултат на това, Виена Иншурънс Груп затвърждава позицията си на лидер спрямо своите конкуренти, като делът ú при основните пазари възлиза на около 20%.\nВиена Иншурънс Груп (ВИГ) е водещата застрахователна компания в Австрия и Централна и Източна Европа. Групата обхваща близо 50 компании от 25 страни и може да се похвали с дългогодишна традиция, силни марки и близка връзка с клиентите. ВИГ има зад гърба си почти 190 години опит в застрахователния бизнес. Със своите близо 23 000 служители, Виена Иншурънс Груп е безспорен лидер на основните си пазари. Ето защо компанията има отлични шансове да извлече най-доброто от дългосрочните възможности за растеж в регион с население от 180 милиона. Виена Иншурънс Груп, която е регистрирана на борсата, е с най-висок рейтинг АТХ, водещият индекс на Виенската фондова борса. Нейните акции се търгуват също и на фондовата борса в Прага.\nПри въпроси може да се обърнете към нас на: ВИЕНА ИНШУРЪНС ГРУП Александър Йедличка +43 50 390-21029, alexander.jedlicka@vig.com Връзки с обществеността Силвия Полан +43 50 390-21064, silvia.polan@vig.com Schottenring 30 Юлия Талер +43 50 390-26814, julia.thaller@vig.com 1010 Vienna Всички прессъобщения могат да бъдат изтеглени от: http://www.vig.com


Как да се грижим за кожата, след като носим маска | Всичко за жената\nГрижа за кожата и лицето 29.07 17:00 8460 0\nЗа повечето от нас носенето на маска е нещо съвсем ново. Необходимостта от носене на маска в закрити пространства в момента е безспорна. Но трябва да се има предвид, че проблемите, които възникват по отношение на кожата, включват акне, розацея и други общи кожни раздразнения. Маската създава бариера около устата и носа, позволявайки на дъха ви да създаде влажна среда за растеж на бактерии. Да не говорим, че общото раздразнение и стрес от носенето на маска може да окаже своето влияние върху здравето на кожата ви.\nПравилната рутина за грижа за кожата може да предотврати дразненето или да помогне за заздравяване на кожата, която е прекарала известно време под маска. Следвайте тези стъпки, за да си спестите проблеми и да заздравите кожата, подложена на стрес.\n1. Мийте добре лицето си\nИзползвайте нежно измиващо средство за лицето, за да си гарантирате, че в порите ви не са останали мръсотия и бактерии.\n2. Добавете защитен слой от овлажняващ крем\nАко носите маската си за продължителен период от време, използвайте серум, който ще проникне дълбоко в слоевете на кожата за дълготрайни резултати. Изберете серум, който има антиоксидантни и противовъзпалителни свойства. Може например да се спрете на нещо на основата на витамин С. То ще помогне да се предпазите от свободните радикали и други раздразнения.\nУстните може да изсъхнат бързо, така че погрижете се за тях, преди да си сложите маската. Редовно поставяйте овлажняващ балсам – преди и след ползването на маска.\n4. Поставете слънцезащитен крем\nНе искате да изгорите на маска, нали? Поставете на лицето си добър слой слънцезащитен крем, преди да сложите маската си. Така или иначе той е важен за кожата ви и трябва да се носи през цялата година, а през лятото трябва дори да се подновява на няколко часа. Да, дори и в града, а също и в офиса и у дома.\n5. Мийте ръцете и лицето си\nПреди да свалите маската, се отървете от всякакви замърсявания и микроби, като измиете добре ръцете си. След като я махнете, по възможност измийте лицето си. Това е най-добрият начин да го освежите.\n6. Хидратирайте много\nИма голям шанс, ако много часове носите маска, да не може да пиете вода. Погрижете се в останалото време да приемате много течности, плодове и зеленчуци, а козметиката ви да е силно хидратираща.\nГрижа за кожата и лицето 19.01 17:00 3708 0\nГрижа за кожата и лицето 17.01 17:00 62980 0\nГрижа за кожата и лицето 16.01 17:00 47496 0\nГрижа за кожата и лицето 13.01 17:00 9508 0\nГрижа за кожата и лицето 12.01 17:00 3416 0\nГрижа за кожата и лицето 11.01 17:00 6444 0


авторът | Libraria Futura\nавторът 2 коментара\nЗдравейте читатели на Libraria Futura. Казвам се Чавдар Ликов и съм роден Февруари 1986 година. Libraria Futura е моят полу-професионален опит на литературна тематика. Всъщност пиша от съвсем малък и когато се зароди идеята за нещо повече в информационната ера, тогава и този блог беше създаден.\nПо образование съм Библиотечно-Информационен специалист, завършил съм в СУ „Климент Охридски“ през Февруари 2009 година. Странично от литературните ми начинания в този блог, от самото създаване на информационния ресурс Wikipedia работя под псевдонима Mad Hatter по допълването и развитието на английската версия на портала. Там съм зает основно с текстове за музикални банди и литературни материали по любимите ми художествени жанрове. Тъй като динамиката на времето по развитието на един ресурс е доста разтегливо понятие е трудно да се посочи какво точно си свършил, но съм сред първите 5000 по обем на контрибуции към портала. Всичко това е част от историята; аз съм седял там където трябва, за да се развиват тези статии и работя по утвърдени стандарти прогресирали с времето.\nРедица от тези разкази и стихотворения ги нямам дори на компютъра си, защото съм губил много пъти информацията, съдържаща се на компютрите, които съм сменил последните 8-9 години. Смятам, че пиша добре и то от съвсем малък и че пиша и работя все така добре в това отношение както винаги съм правил, и дотук, мога да кажа, че съм горд с работата си до момента и затова и не бих махнал този блог ако ще никой да не го погледне. Искрено се надявам да успея да подбудя интерес у хората с творчеството си за бъдещето на света в информационната епоха и се надявам нещата ми да ви харесат.\nPosted април 28, 2012 by elan morin tedronai\n2 responses to “авторът”\nсамо като съвет бих Ви препоръчал да смените задния фон на страницата ,\nпонеже доста затруднява четенето на материалите публикувани в него.\nюли 2, 2012 в 9:14 am\nдекември 23, 2013 в 9:59 am


Лондон е дестинацията на българите за Коледа и Нова година - Mediapool.bg\n10:58 | 28 декември 2018 | 5 коментара\nЛондон е дестинацията на българите за коледните и новогодишни празници. Това показват данните на платформата за самолетните пътувания eSky на база закупени билети за период на пътуване от 21 до 31 декември 2018 г. по международни дестинации.\nКакто и през миналата година до британската столица има най-много пътувания със самолет извън страната. Лондон е дестинация с пет летища, която се обслужва от няколко авиокомпании с полети от София, Варна, Бургас и Пловдив.\nНа второ място по посещаемост по време на празниците е италианската столица Рим, следвана от германските градове Франкфурт и Берлин, сочат данните на eSky.\nПо данни на Института за оценки и анализи в туризма над 110 000 българи ще прекарат празниците в чужбина. Най-предпочитаните дестинации и тази година са съседните страни - Сърбия, Гърция, Македония и Румъния. Увеличава се и броят на българите избрали да почиват в страни от Централна и Западна Европа.\nДруги около 420 000 българи ще пътуват в страната на почивка или при роднини по време на празниците, показват още данните на Института за оценки и анализи в туризма.\nДанните на eSky за закупените самолетни билети към България показват, че отново най-много са от Лондон. Това се дължи и на големия брой българи, които работят или учат във Великобритания.\nМного са и сънародниците ни, които ще се завърнат в родината си от Германия, Италия и Испания за празниците, показват още данните на eSky.\nПроучване "Екзакта Рисърч Груп" от средата на декември сочи, че традиционно българите посрещат Коледа у дома. Едва 11 на сто са отишли на гости, а само 2 на сто са празнували в заведение.\nНад две трети от българите (67%) ще бъдат у дома и Нова година, сочи още проучването на "Екзакта". Посрещането на първия ден от годината е свързано с по-висока мобилност на хората и с по-голямо желание да празнуват извън дома – 17% от интервюираните ще отидат на гости, 11% ще посрещат празника в заведение, а 3% ще празнуват на площада.


София Комерс Кредит Груп потребителски кредити\nСофия Комерс Кредит Груп е продукт на „София Комерс Кредит Груп“ АД. Дружеството е специализирано в отпускането на кредити на физически и юридически лица. Предлаганите продукти варират от бързи заеми до ипотечни кредити.\nСофия Комерс е една от старите компании в сферата на небанковите финансови институции и е основана през 2006 година. Ако сте изплатили без забави повече от три бързи заема, дружеството може да Ви предложи специални ВИП продукти и преференциални условия.\n[box type=“shadow“ align=“alignleft“] Месечен кредит – бърз кредит за пълнолетни кредитополучатели. Отпусканата сума е от 200 до 1200 лева. Вноската е месечна, а максималния срок е 12 месеца. Изисквания: 18 години, чисто ЦКР и официални доходи, които могат да се проверят.[/box]\n[box type=“shadow“ align=“alignleft“] Седмичен кредит – бърз заем за пълнолетни кредитополучатели. Отпусканата сума е от 200 до 1000 лева. Вноските са седмични, а максималния срок е 52 седмици.[/box]\n[box type=“shadow“ align=“alignleft“] Ипотечен кредит и бизнес кредит – Кредити за пълнолетни кредитополучатели. Отпусканата сума е по договаряне, както и срока на заема. [/box]\nМинимална сума 200 лева\nМаксимална сума 1200 лева\nКандидатстване онлайн, в офис на дружеството\nВреме за отговор до 24 часа\nВидове кредити Бърз кредит, ипотечен и бизнес кредит\nРаботно време всеки ден\nИзисквания лична карта\nЮридическо име „София Комерс Кредит Груп“ АД\nСайт на фирмата www.creditgroup.cc


01 Октомври 2019 19:07ПУБЛИКУВАНА\n01 Октомври 2019 19:10ОБНОВЕНА\nРайонът е богат на артефакти, но иманярските набези спъват научните открития\nНеотдавна специалисти от Националния исторически музей под ръководството на археолога Илия Киров за първи път проучиха могилен некропол , намиращ се в община Сатовча, и откриха фрагменти от Микенска керамика. Те датираха находката към средата на късната Бронзова епоха от 14. – началото на 12. век преди Христа. Втората дата съвпада с Троянската война.\nКак тази керамика е попаднала в Западните Родопи, трудно може да се каже. Вариантите са два – или от търговски контакти, или заради участие на тракийци във войната. Втората теза трудно би могла да се докаже.\nНамерени са и фрагменти от ръчно изработена, богато украсена керамика.\nПодобни находки се откриват за първи път като част от инвентара на могилно погребение.\nРегистрираните могили в района на Сатовча са над 300, но повечето от тях са разкопани от иманяри – не само местни, но и от други части на страната. Заради липсата на контрол върху иманярската дейност от района са изнесени тракийски шлемове, въоръжение, материали от ранножелязната епоха. Така изчезват изключително богати археологически паметници, а те биха ни помогнали да научим повече за траките, за които все още знаем малко.\nСатовча история разкопки микенска каремика\nЗапознат22:47 - 02.10.2019\nИманярите не са виновни виновни са архиолозие че те намират и го изнасят в чужбина.Всичи иманяри работят за българската мафия която ги продава извин страната и хвърлят вината на иманярите.


Trading day in one post 03.03.2017 | Варчев Финанс\nTrading day in one post 03.03.2017\n03.03.2017 / 08:20\nПазарите в Азия се търгуваха с понижения днес, следвайки примера на сесията в САЩ където индексите затвориха с понижения. Инвестициите в САЩ спаднаха с $1.97 Млрд за предходната седмица. Пазарите обърнаха внимание на факта че лихвите в САЩ може да се повишат през Март и че планираните промени от Администрацията на Президента може да срещнат съпротива и да не се изпълнят както Trump обещава.\nNikkei 225 падна с -0.68% в сутрешната търговия докато ASX 200 се понижи с -0.86% а Kospi загуби -0.1.31%, В Хонг Конг индексът Hang Seng падна с -0.62%.\nЦените на петрола се понижиха в Петък като суровия петрол в САЩ се понижи до $ 52,40 за барел.\nКалендар за през Европейската и Американската сесии:\n09:00 - Германия - Продажби на дребно\n10:50 - Франция - Индекс на Услугите\n10:55 - Германия - Индекс на Услугите\n11:00 - Евро зона - Индекс на Услугите\n11:30 - Великобритания - Индекс на Услугите\n12:00 - Евро зона - Продажби на дребно\n16:45 - САЩ - Индекс на Услугите\n17:00 - САЩ - Индекс на ISM в сферата на услугите\n17:15 - САЩ - Реч на Evans от ФЕД\n17:15 - САЩ - Реч на Lacker от ФЕД\n19:15 - САЩ - Реч на Powell от ФЕД\n20:00 - САЩ - Брой на действащи нефтени платформи\n20:00 - САЩ - Реч на Janet Yellen от ФЕД\n20:00 - САЩ - Реч на Fischer от ФЕД\nUSD - Долара остана като най-силната валута, но нямаше големи движения през Азиатската сесия, подкрепена от увеличаващите се шансове за увеличение на лихвите през Март. Оставаме дълги на долара, като можем да използваме всяка корекция за добавка. Като при NZD/USD шорт.\nGBP - Паунда отново отслабна, след като процеса за активиране на Протокол 50 среща опозиция. Правителството изисква от Theresa May да се обърне отново към Евро Съюза и да договори детайлите по излизането на страната от зоната, преди да се активира протокола. За да може да има някаква сигурност и да е ясно какво гражданите и правителството да очакват. Оставаме къси при паунда особено GBP/USD шорт.\nCAD - Канадеца отслабна след като цената на петрола се понижи. Валутата остава силна но само към селектирани и по-слаби валути като Австралийския и Новозеландския долар.\nИндекси - Настроенията при индексите остават позитивни, но инвеститорите са с повишено внимание след последните достигнати рекордни нива на индексите. тук нивата са изключително високи за покупки, и вероятно може да видим корекция към нива, които са по-атрактивни за покупки. За сега ще изчакаме по-добри нива за покупки.


Средногорие Медия - «Елаците-Мед» дари играчки на децата в Копривщица\n«Елаците-Мед» дари играчки на децата в Копривщица\nДядо Коледа, в лицето на „Елаците –Мед”, зарадва най-малките жители от населени места, в които компанията осъществява дейност. По традиция в навечерието на коледните и новогодишни празници дружеството дарява играчки на детските градини в Етрополе и Средногорието.\nВ детска градина „Евлампия Векилова“ – гр.Копривщица добрият старец с пълния си чувал посети малчуганите. Негови помощници бяха директорът на музеите Катя Мрънкова, кметът и заместник кметът на община Копривщица, родители.\nДетското заведение получи дарение от играчки на стойност 1000 лв. Гостите поздравиха най-малките граждани и им пожелаха да растат здрави и щастливи. Младите коледари благословиха всички за здраве и късмет. Театралният състав към СУ „Любен Каравелов“ с ръководител Мария Мухова поднесе своя поздрав с приказка за коледния огън и добротата. По идея на своите преподаватели, децата от втора група украсиха елхата в близкия парк.\nС инициативата си ,,Елаците-Мед‘‘ се стреми да подпомогне колективите на детските градини да осигурят на децата необходимите играчки, помагала, иинтерактивни игри и други.\nДобавена от: Иванка Господинова\t Дата: 2017-12-22 17:10


Левски се раздели с Роси, представя новия треньор във вторник  Vnews новини Варна  новини, скандали, анализи, коментари Левски се раздели с Роси, представя новия треньор във вторник  Vnews новини Варна\nЛевски се раздели с Роси, представя новия треньор във вторник\nАвтор Vnews, добавено на 25.07.2018 година, в категории: Спорт, Коментари (0)\nЛевски и вече бившият старши треньор на Левски Делио Роси са се разделили официално.\n„Днес официално ПФК Левски и Делио Роси се разделиха по взаимно съгласие. Заедно със старши треньора клуба напускат помощниците му Феделе Лимоне, Матия Винченци и Доменико Ботичела“, посочиха в съобщение до медиите от клуба.\nВъв вторник – 31 юли, ще бъде представен новият старши треньор на отбора. Очакванията са това да е словенският специалист Славиша Стоянович. Още преди дни стана ясно, че Стоянович, който има титли с Домжале и Цървена звезда, е приел офертата на Спас Русев.\nДелио Роси бе освободен от поста след срамното отпадане от непретенциозния Вадуц (Лихтенщайн) на старта на Лига Европа.


Размисли след една вълнуваща европейска вечер\nПетък, 13 Юли 2018 09:15\nМалко повече ненаспани и невчесани мисли за снощния мач...\nПърво и най-важното, на стадиона бяха над 12 000 истински приятели - чудесни деца, прекрасни жени, силни мъже. Всички, като едно сърце, тупкащо в единен ритъм. В пъти повече от последните ни участия преди години. Насред лято, горещини, отпуски, ваканции...\nСтрахотна атмосфера, неповторима среда. И изглежда, колкото и парадоксално да звучи, това стрестна отбора ни в началото. Мускулите бяха пренапрегнати, мисълта блокираше, правеха се елементарни грешки. При два случая Черни направи фантастични спасявания и доказа защо за момента е първи избор. Но така е, след като 4 години не си играл в Европа и нямаш победа от 8 години.\nБековете - великолепна игра на Жеферсон и Секулич. Бразилецът във всеки мач подобрява представянето си и доказва защо Дунга го беше повикал. Секулич е огромна класа и ми напомня много на Радо Забавник.\nДвойката централни - след леките флуктуации в началото, стегнаха играта си и след 30-та минута нямахме никакви проблеми.\nХалфовете - там беше жестока битка, а в тази битка се каляват характерите. Вальо Антов, вместо да прегори, възкръсна като Феникс и доказа огромния си потенциал, Пинто и Малинов не спряха за секунда и можеха да отбележат по един гол. Блъскаха се в стена, наистина стена от едри, здрави, твърди, нахъсани и мотивирани играчи, като във всеки мач в Европа. И успяваха да се преборят с тази стена.\nОтпред решението на треньора беше Тиаго да играе като фалшива деветка и той оправда напълно решението му. Как не се спря да пресира централните защитници на Рига до последната секунда, как се опитваше хем да разпределя играта, хем да бъде основна заплаха за вратаря им. И логично той беше голмайсторът ни.\nДвамата външни халфа. Жоржиньо и Енрике. През първото полувреме се позагубиха, стреснати и изтраскани от мощната игра на Рига. Но след влизането на Джеси, нещата се обърнаха и латвийците се задъхваха.\nАко се опитам да обобщя, от позицията на лаик, това беше мач за пречупване, съвсем различен от мачовете за подготовка. И успяхме да пречупим един труден, неудобен противник. Рига ще играе по същия начин и като домакини, в това съм напълно съгласен с треньора ни, и дано леките грешки, които допуснахме снощи, бъдат коригирани. Ако това стане, живи здрави, ще си тръгнем с още една победа от Прибалтика.\nУчастието на Десподов, лека промяна на средната линия и функциите на външните халфове ще даде много вариативност, която следва и може да се използва.\nИ още веднъж, честита победа, хубав ден и благодаря, че ви има, приятели!


European Commission - PRESS RELEASES - Press release - Научни изследвания и иновации: Комисията призовава да се търсят решения, основани на партньорства, за да се справим с предизвикателствата пред обществото\nНаучни изследвания и иновации: Комисията призовава да се търсят решения, основани на партньорства, за да се справим с предизвикателствата пред обществото\nБрюксел, 21 септември 2011 г. – Европейската комисия призова днес представителите на публичния и частния сектор да обединят усилията си на европейско ниво за прилагането на научни и новаторски решения към основните предизвикателства пред обществото. В съобщението си Комисията споделя първите изводи от пилотните проекти и очертава стъпки, които да доведат до по-ефективни публични и публично-частни партньорства.\nВ съобщението се подчертава, че когато дадени партньорства на ниво ЕС се определят като нужни и полезни, административните формалности следва да се опростят. Забавянията и препятствията пред трансграничната изследователска дейност трябва да бъдат премахнати и всички партньори, включително държавите-членки и частния сектор, трябва да поемат дългосрочни финансови ангажименти към проектите.\nИзследователската дейност и иновациите предлагат както значителни нови възможности за растеж, така и решения за основните предизвикателства пред обществото като застаряването на населението, последиците от измененията на климата и ограничените ресурси. Въпросите обаче са прекалено мащабни за възможностите на една държава-членка или едно предприятие, особено предвид актуалните бюджетни ограничения в публичния сектор.\nПредложенията, базирани на очертания от Комисията подход, ще бъдат част от пакета Хоризонт 2020 на Комисията, който ще бъде оповестен по-късно тази година.\nКакто посочи по този повод г-жа Мойра Гейгън-Куин, европейски комисар по въпросите на научните изследвания и иновациите: „Европа трябва да използва оптимално ресурсите си, за да се справи с предизвикателства като подобряването на здравето, екологизирането на транспорта и модернизирането на индустриалната ни база. Държавите-членки и индустриалният сектор трябва да поемат стабилен и дългосрочен ангажимент за стратегически партньорства. Съкращаването на времето за въвеждане на пазара на новаторски продукти и услуги ще заздрави лидерските позиции на Европа и ще стимулира възстановяването на икономиката ни.“\nНа европейско ниво вече се работи по редица инициативи. Една от тях е подобряване на координацията при финансирането на изследователската дейност в ЕС, като целта е борба с шестте хиляди известни до момента редки заболявания, които засягат 20 милиона европейски граждани. Съвместната технологична инициатива (СТИ) „Чисто небе“, поддържана от ЕС и въздухоплавателната индустрия, разработва нови екологосъобразни технологии в самолетостроенето. В рамките на стратегията си „Съюз за иновации“, Европейската комисия също така стартира пилотно европейско партньорство за иновации, съсредоточено върху въпроси, свързани с активното стареене в добро здраве. Целта на това пилотно партньорство ще бъде увеличаване до 2020 г. на средната продължителност на живота в добро здраве в Европейския съюз с две години. В това отношение партньорството си поставя три взаимно допълващи се цели: подобряване на здравето и качеството на живот на европейските граждани; поддържане на дългосрочната устойчивост и ефикасност на системите за здравеопазване и социални грижи и повишаване на конкурентоспособността на промишлеността на ЕС.\nСъобщението на Комисията за създаването на „Съюз за иновации“ (виж IP/10/1288) и MEMO/10/473) вече подчерта значението на европейското сътрудничество в областта на научната дейност и иновациите. Някои изследователски и новаторски дейности са толкова мащабни и сложни, че е необходима координация на ниво ЕС, за да се избегнат дублирането и неефективното използване на публичните и частните бюджетни средства. Партньорството може да ускори също изследователския и иновационен цикъл, което означава бързо и ефективно превръщане на идеите в продукти и услуги.\nСътрудничеството обединява участници от публичния сектор на европейско и национално равнище в публични партньорства (ПП) и участници от публичния и частния сектор в публично-частни партньорства (ПЧП) с редица цели:\nда се постигне критична маса, която да осигури необходимите за поддържане на конкурентоспособността мащаб и обхват и да се обърне внимание на значимите предизвикателства пред обществото;\nда се премине от краткосрочен към дългосрочен подход;\nда се улесни разработването на съвместна визия и стратегическа програма;\nда се допринесе за преминаването от проектен към програмен подход в европейската изследователска дейност и иновациите. Това ще осигури по-широка база, която ще обедини всички потенциални партньори;\nда се предложат индивидуални структури и мерки за партньорствата в зависимост от естеството и целите им.\nСедмата рамкова програма за изследвания (FP7) събра ценен опит от различните форми на сътрудничество. Те включват публични партньорства за изследователска дейност чрез инициативи за съвместно планиране и инициативи по член 185; публично-частни партньорства, произтичащи от съвместните технологични инициативи (СТИ); ПЧП в рамките на Плана за възстановяване и европейски индустриални инициативи (ЕИИ) в рамките на стратегическия план за енергийните технологии (SET).\nЗа повече информация относно пилотното европейско партньорство за иновации по въпросите, свързани с активното стареене в добро здраве, посетете:\nЗа повече информация относно инициативите за съвместно планиране посетете:\nЗа повече информация относно инициативите по ERA-NET и по член 185 посетете:\nЗа повече информация относно съвместните технологични инициативи посетете:\nЗа повече информация относно ПЧП в рамките на Плана за възстановяване посетете:\nЗа повече информация относно „Съюза за иновации“ посетете:


Приятелката на Пауло Дибала разказа за коронавируса - Topsport.bg\nНападателят на Ювентус Пауло Дибала, който е заразен с коронавирус, вече се чувства по-добре. Това разкри неговата приятелка Ориана Сабатини. Двамата продължават да са в самоизолация, след като дадоха положителни тестове.\nТова пишат в Италия\nПриятелката на Дибала обясни и какви са били симптомите, преди да стане ясно, че двамата имат COVID-19.\nПауло Дибала пусна своя снимка в "Инстаграм" и към нея написа, че вече е добре. От Ювентус още заразени с коронавируса са още Даниеле Ругани и Блез Матюиди.\nДибала: Не съм на 100% възстановен, но съм доста добре\nСпортни новини / Футбол / Италия / Ювентус / Приятелката на Пауло Дибала разказа за коронавируса\nИ Пауло Дибала се оказа заразен с коронавирус\nОбявиха за фалшива новината, че Пауло Дибала е болен от коронавирус\nДаниеле Ругани и Блез Матюиди пребориха коронавируса


Тентата с чупещо рамо и нейните предимства | Обяви за това и за онова\nТентата с чупещо рамо и нейните предимства\nЗапознати ли сте със съвременните тенти и техните предимства? Настоящата ни публикация ще ви даде необходимата информация, за да разберете на какво се дължи тяхната огромна популярност.\nИ така, безспорно сред най-предпочитаните е тентата с чупещо рамо. Тя е подходяща за тераси и градини с различни разположение, както и с различни размери. Това означава, че не би трябвало да се притеснявате дали ще откриете подходяща тента, след като такава бива изработена по вашите размери.\nДойде ред да поговорим за цената на тентата с чупещо рамо и дали всъщност цената на нейния механизъм е толкова висока, колкото очаквате. Любопитното в случая е, че цената на тентите е доста ниска, което означава, че тяхното закупуване не би се отразило неблагоприятно на месечния ви бюджет. Все пак фактът, че толкова много хора им се доверяват, е ясен знак, че те предлагат високо качество на достъпни цени.\nВ случай, че продължавате да смятате, че тенти не са задължителни, тъй като могат да бъдат заместени от обикновени чадъри, държим да напомним, че това съвсем не е така. Платнището на тентата е изработено от материал, който не допуска UV лъчите, което ви предпазва от силното слънце. Същото не може да се твърди за чадърите, за които е доказано, че не ни предпазват.\nСигурни сме, че информацията в днешната ни статия ви е била полезна и вече знаете, че тентата с чупещо рамо е отличен избор както за градината, така и за терасата. Освен това не бива да пропускаме да отбележим, че бихте могли лесно и бързо да се запознаете с предлаганите механизми, видове и цветове платнища, възползвайки се от улеснението на модерните технологии и по-точно на удобен уеб сайт, който е винаги на ваше разположение.\nПубликувано в дом и обзавеждане и отбелязано с тенти на 15.02.2016 от за.net.\n← Какво трябва да знаем за пейзажи и картини онлайн Expired: Пътната помощ и нейните цени →


Жива Коледна Елха за Покупка и Под Наем - M (Сребрист смърч)\nЩастливата Коледна Eлхичка е истинско ЖИВО дръвче, което може да изкара един или повече щастливи празници във Вашия дом. Ние споделяме вярата и традицията, че Коледа е символ на зараждащия се живот и затова всеки дом заслужава жива елха на Коледа. Тя е отгледана по специална технология, която позволява да живее в кашпа и увеличава значително шансовете ѝ за прихващане в последствие. Научете повече\nРазмер: M 100 - 120 см (от дъното на кашпата до върха на елхичката)\nЦена: Цената включва живо иглолистно дърво Сребрист смърч, кашпа и около 17 литра (20 кг) майчина пръст. Доставката не е включена в цената. В случай на опция "ПОД НАЕМ", транспортът при взимането на елхичката обратно в разсадника сред природата е за наша сметка.\nВръщане обратно в природата: В случай, че изберете опцията "ПОД НАЕМ", след празниците ще върнем елхата обратно сред природата в разсадника, където ще бъдат положени за нея най-внимателни грижи, за да може догодина да бъде отново на Коледа, вече пораснала. Връщането на наетата Елхичка може да бъде извършено през първите 2 уикенда на Януари през Новата Година. Ние ще Ви посетим на посочения адрес за доставка между 9:00 и 19:00 ч. Разноските по обратния транспорт ще бъдат поети от нас. Възможно е да върнете Елхичката и на друга дата, като организирате транспорта за Ваша сметка.\nСорт: Сребрист смърч. Това е един от най-предпочитаните сортове за Коледни Елхи, заради пищната корона и уникален сребрист цвят иглички в сравнение с останалите иглолистни видове. Тези качества правят Сребристия смърч много атрактивен за разнообразна декорация на дворови пространства, където често се засажда отделно, за да изпъква. Игличките на този сорт са много твърди и остри, в следствие от което са по-издръжливи при декорация, но и по-бодливи. Който не е свикнал, може да използва ръкавици. Сребристият смърч е светлолюбив и е нормално във вътрешността на гъстата корона да има кафяви иглички, до които не достига никаква светлина, което не трябва да Ви притеснява. Естественото местообитание на Сребристия смърч са скалистите планини на Северна Америка със средни температури през Януари в Ню Йорк около -1°С и средни през Юли около 23°С и има доказано добро развитие при нашите климатични условия в България.\nГрижи: Имайте предвид, че Живата Коледна Елхичка ще стане част от Вашето семейство и освен с много любов ще трябва да я дарите и с грижи като за домашен любимец. Тук ще намерите важни препоръки за необходимите грижи по време на престоя на Елхичката на гости в дома Ви.\nСорт: Сребрист Смърч